पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना की गति अत्यधिक तीव्र हो चली है। पिछले सात दिनों में 5 साल तक की उम्र के 774 बच्चों को कोरोना ने चपेट में लिया है, गनीमत यह रही कि इनमें से एक भी बच्चे की कोरोना से जान नहीं गई। पांच से 14 साल के 3793 बच्चों को भी कोरोना इसी अवधि में हुआ है। गंभीर बात यह है कि 15 से 24 साल के 11712 लोगों को कोरोना हुआ है। इनमें से 10 बच्चों की कोविड के कारण जान चली गई।
यही नहीं पिछले सात दिनों में 140 हाउस वाइफ की कोरोना से मौत हो गई। 26 किसानों और श्रमिकों के अलावा पांच विद्यार्थियों की जान कोरोना से गई है। 114 प्राइवेट जॉब करने वाले या बिजनेसमैन भी कोविड के कारण जीवन की जंग हार गए। कुल मिलाकर पिछले सात दिनों में 719 लोगों ने प्रदेश में जान गवाई है। बड़ी बात यह है कि इनमें से 269 ऐसे लोगों की जान गई है, जिनको किसी तरह की बीमारी नहीं थी।
शुगर रोगियों पर अब कोरोना का अटैक अधिक
कोरोना से सबसे अधिक शुगर रोगियों को बचने की जरूरत है। 26 अप्रैल से दो मई तक कोरोना के कारण 63 शुगर रोग से पीड़ित लोगों की कोरोना होने से जान गई है, जबकि हाईपरटेंशन वाले 42 रोगियों की मौत हुई। हार्ट रोगी 18 लोगों की मौत, सात कैंसर रोगी, सात किडनी, तीन लीवर डिजीज, 15 विभिन्न बीमारियों से ग्रस्त लोगों की कोरोना होने के बाद जान गई है।
प्रदेशभर में ऑक्सीजन को लेकर बड़ी मारामारी है। 7 दिनों में 302 लोगों ने जान गंवाई है, जो ऑक्सीजन पर थे। जबकि 285 लोगों ने वेंटीलेटर पर जाने के बावजूद दम तोड़ दिया। 62 लोगों ने ऑन बी पॉप अंतिम सांस ली है। 33 ऐसे व्यक्ति हैं जिनकी अस्पताल पहुंचने से पहले ही मौत हो चुकी थी।
अब तक प्रदेश में होम आइसोलेशन के दौरान उपचार ले रहे 43 रोगियों की जान जा चुकी है। पिछले सात दिनों में पांच रोगियों की जान गई है। हाेम आईसोलेशन से सात दिनों में 2055 रोगियों को अस्पतालों में ले जाना पड़ा है।
7 दिनों में देहात में 258 की गई जान
पिछले सात दिनों में देहात में 258 लोगों की कोरोना से जान चली गई। इनमें हिसार जिले में 45, भिवानी में 32, अम्बाला में 12, फतेहाबाद में 31, झज्जर में पांच, जींद में 15, कैथल में 19, करनाल में 14, कुरुक्षेत्र में छह, नूंह में चार, पलवल में छह, पंचकूला में 14, पानीपत में आठ, रेवाड़ी में तीन, रोहतक में 14, सिरसा में 17, सोनीपत में नौ और यमुनानगर में दो लोगों की देहात में मौत हुई है।
युवा बरत रहे लापरवाही, संभलना होगा
प्रदेश में लॉकडाउन लगा है, फिर भी युवाओं को संभलने की जरूरत है। सात दिनों में 25 से 34 साल की उम्र के 45 युवाओं की कोरोना से जान गई है, जबकि इसी अवधि में 27828 युवाओं को कोरोना हुआ है। 35 से 44 साल के 96 युवाओं ने कोरोना से जंग लड़ते हुए जान गंवा दी। 45 से 54 साल के 102 लोगों की जान कोरोना से चली गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva hin_Deva hin_Deva hin_Deva awa_Deva hin_Deva hin_Deva zho_Hant eng_Latn